অথচ আমরা ভারতীয়রা সকলেই কিন্তু নিজের একটা বাড়ি চাই। তা সত্ত্বেও এই উদ্বৃত্ত থাকার ঘটনা ‌যথেষ্ট উদ্বেগজনক। বিল্ডারদের দূরদর্শিতার অভাবই যে এর অন্যতম প্রধান কারণ তা বলতে কোনও দ্বিধা নেই। অনেক বিনিয়োগকারীই এর ফলে তাঁদের বকেয়া ইনস্টলমেন্ট দিচ্ছেন না বা দেওয়া বন্ধ করবেন। বাধ্য হয়ে বিল্ডাররা অবশিষ্ট স্টক বেচে দিচ্ছেন। ফলে রিয়েল এস্টেট শিল্পের অন্দরে ক্ষমতার সমীকরণই বদলে যাচ্ছে।